procesaur/Wiki.mk huggingface dataset:
Северен Штормарн

Северен Штормарн (|Nordstormarn) — општинска заедница во округот Штормарн, во Шлезвиг-Холштајн, Германија. Се наоѓа околу градот Рајнфелд. Нејзино седиште е Рајнфелд, но градот не е дел од заедницата.
Општинската заедница Северен Штормарн се состои од следниве општини:
# Бадендорф
# Барниц
# Фелдхорст
# Хамберге
# Хајдекамп
# Хајлсхоп
# Клајн Везенберг
# Менкхаген
# Рехорст
# Везенберг
# Вестерау
# Царпен
Мехмед Талат-паша

Мехмед Талат-паша ( во - во ) — османлиски државник и Голем везир на империјата во 1917 година.
Бил роден во Крџали каде се школувал и работел во телеграфска компанија, но во 1893 година бил уапсен поради илегална активност. Учествувал во движењето против деспотската власт на Абдул Хамид II, а подоцна се вклучил во младотурската организација. Во периодот од 1898 до 1908 работел како поштар во Солун каде основал локална организација.
По крајот на Младотурската револуција станал министер за внатрешни работи. По атентатот на претседателот на владата, Махмуд Шевкет Паша во јули 1913 година, заедно со Енвер и Џемал Паша станал водечка фигура во земјата позната како Тројца паши кои де факто управувале со земјата во времето на Првата светска војна. Поголемиот дел од историчарите го обвинуваат како главен проектант за Ерменскиот геноцид. Во 1917 година станал Голем везир, но немал сили да ја спаси земјата од пропаст во војната.
По војната си поднел оставка и побегнал во Берлин каде бил убиен во 1921 година од еден ерменски граѓанин.
1 Цитат
''Владата реши да ги уништи сите лица наречени Ерменци кои живеат во Турција. Треба да се стави крај на нивното постоење и не треба да се прави никакво ограничување по пол, возраст или совест''.
Девојката што паѓа

Девојката што паѓа — збирка раскази од италијанскиот писател Дино Буцати (''Dino Buzzati''), објавена во 2005 година во издание на „Темплум“, како 34 книга во рамките на едицијата „Магма“. Преводот од италијански јазик е дело на Радица Никодиновска, Кристина Плечиќ, Елена Николовска и Драган Христов.
1 Технички одлики
Збирката е печатена во мал формат (18 сантиметри), во мек повез и има 158 страници. Книгата е каталогизирана во Народната и универзитетска библиотека „Св. Климент Охридски“ - Скопје и ја носи меѓународната ознака ISBN 9989-902-66-6. Графичкото уредување и дизајн е дело на фирмата „Точка“. На предната корица е наоѓа слика на Ѓорѓе Јовановиќ, додека на задната корица е даден кус осврт врз книгата и попис на објавените книги во едицијата „Магма“. Издавањето на книгата било финансиски поддржано од Министерството за култура.
2 Содржина
Збирката „Девојката што паѓа“ содржи 18 раскази, преземени од две збирки на Буцати: „Продавница на тајни“ (''La boutique del mistero'') и „Тешки ноќи“ (''La notti difficili''). Покрај расказите, на крајот од книгата е дадена куса биографија на авторот. Во збирката се застапени следниве раскази:* Седумте гласници
* Седум ката
* Ходникот на големиот хотел
* Грпки во градината
* Волшебното палто
* Ајфеловата кула
* Девојката што паѓа
* Живот
* Бабау
* Еквивалентност
* Влијание на ѕвездите
* Алиас во улицата Сезостри
* Трошност
* Глобален протест
* Деликатност
* Љубовно писмо
* Пеперутче
* Полна месечина
Истерувач на правда

Истерувач на правда e американски филм, во режија на Џејмс Фарго. Главните улоги ги толкуваат: Клинт Иствуд, Тајн Дели и Хери Гардино.
1 Содржина
Полицискиот инспектор од Сан Франциско, Хари Калахан на свој начин решава еден случај на грабеж на продавница за алкохолни пијалаци. Затоа, капетанот Бригс го деградира и го сместува Калахан во канцеларијата. Сепак, тој не останува долго време таму, зашто тој е најспособниот полицаец за решавање кризни состојби.
Не мешај се, Џо

Не мешај се, Џо e американски филм, во режија на Питер Тјуксбери. Главните улоги ги толкуваат: Елвис Присли, Џоан Блондел и Берџес Мередит.
1 Содржина
Во оваа вестерн музичка комедија, Елвис присли го игра јавачот на родео од Навахо, Џо Лесен Облак. Тој и неговиот татко му даваат интересна понуда на конгресменот. Ако нивниот експеримент се покаже успешен, тие очекуваат помош за целиот народ на Навахо.
Прирачникот на трујачот Јанг

Прирачникот на трујачот Јанг e британски филм, во режија на Бенџамин Рос. Главните улоги ги толкуваат: Хју О’Конор, Антони Шер и Тобијас Арнолд.
1 Содржина
Филмот се заснова врз вистинска приказна за еден британски тинејџер, кој ги отрул родителите и колегите од работата. Греам е интелигентно момче, но многу неморално. Тој се интереира за хемијата и е фасциниран од морбидни убиства. Најпрвин, со мали дози отров, ја труе мајка си. Сепак, полицијата го открива и тој завршува во душевна болница. Поради добро поведение, тој излегува на слобода и се вработува во една фирма, каде почнува систематски да ги труе колегите. Кога еднаш ќе ги помеша шолјите со кафе, наеднаш ќе биде откриен неговиот идентитет.
Рајнфелд (Холштајн)

Рајнфелд (|Reinfeld) — град во округот Штормарн, во сојузната покраина Шлезвиг-Холштајн, Германија. Се наоѓа близу реката Траве, околу 8 километри источно од Бад Олдесло и 14 километри западно од Либек. Припаѓа на метрополитенската област Хамбург. Градот претставува административно седиште на општинската заедница Северен Штормарн, иако самиот град не припаѓа на заедницата.
1 Историја
Во 1186 година, монасите од цистерцијанскиот манастир Локум основала манастир во Рајневелде, близу каде потокот Хајлзау се влева во реката Траве. Монасите создале околу 60 езерца во кои одгледувале риби за деновите кога се постело. Манастирот се развивал до почетокот на реформацијата. Јохан III, гроф на Холштајн-Плен, се верува дека е погребан во манастирот во 1359 година помеѓу другите благородници. Во 1582 година бил затворен од војводите на Плен и повеќе градби освен црквата биле урнати. Замок со четири крила бил изграден во периодот 1599-1604 од истиот материјал. Кога линијата Плен изумрела во 1761 година, војводството Плен вклучувајќи го и Рајнфелд и замокот потпаднале под кралот Фредерик V на Данска. Замокот бил сметан за бескорисен и бил урнат во 1775 година, старите тули биле повторно употребени за нова помала градба. Во 1635 година, браната на потокот Херентајх била оштетена и старата манастирска црква била поплавена и морала да биде срушена. Нова црква била изградена следната година на соседниот рид наречен „Ајхберг“.
Данците владееле со Рајнфелд од 1762 до 1864 година. По краткиот период под австриска власт како последица на Втората шлезвишка војна, Холштајн заедно со Шлезвиг станал покраина на Прусија во 1866 година. Рајнфелд бил прогласен за град во 1926 година.
2 Грб
Грбот е поделен на две половина, горната половина е на црвена позадина со жолта свештеничка патерица и два страка пченица со класот свртени дијагонално. Долната половина е на сина позадина со сребрен крап кој плива на лево.
2.1 Меѓународни односи
Рајнфелд е збратимен со следниве градови:
* Сен Приве Сен Мемен, Франција, од 1996 г.
* Нојбуков, Мекленбург-Западна Померанија, Германија
* Калиска, Полска
3 Сообраќај
Рајнфелд има железничка станица на линијата помеѓу Хамбург и Либек. Линијата била отворена во 1865 година од страна на железничкото друштво Либек-Бихен, додека првобитната железничка станица сè уште постои. До 2007 година линијата била електрифицирана, како еден од последницата делови на „Птичјата линија“ (''Vogelfluglinie''). Во близина на градот е сојузниот автопат Б75, кој ги поврзува Хамбург и Либек. Автопатот А1 поминува источно од Рајнфелд, а градот има свој излез.
Дрво за бесење

Дрво за бесење (англиски: ''Hanging Tree'') е американски филм, во режија на Делмер Дејвс. Главните улоги ги толкуваат: Гари Купер, Марија Шел, Карл Малден и Џорџ Скот.
1 Содржина
Дејството на филмот се одвива во 1878 година, во времето на златната треска, во една населба во планините на Монтана, каде неуморно работат копачите на злато. Доаѓањето на докторот Џозеф „Док“ Фрејл го привлекува вниманието и внесува немир кај жителите на населбата. Тој е молчелив и таинствен, но истовремено е брз револвераш.
Сиријана

Сиријана (англиски: ''Syriana'') е американски филм од 2005 година, во режија на Стивен Гејган. Главните улоги ги толкуваат: Џорџ Клуни, Крис Купер, Кристофер Пламер, Џефри Рајт, Аманда Пит и Мет Дејмон.
1 Содржина
Филмот е снимен според мемоарите на Роберт Баер, поранешен агент на ЦИА. Во него се прикажуваат интригите на американските компании за нафта, кои запаѓаат во големи проблеми кога арапските земји решаваат да го променат начинот на работа со нив.
Екскалибур (филм)

Екскалибур (англиски: ''Excalibur'') — американски филм од 1981 година, во режија на Џон Бурман кој е автор и на сценариото, заедно со Роспо Паленберг. Главните улоги ги толкуваат: Најџел Тери, Хелен Мирен, Габриел Бирн, Никол Вилијамс, Пол Џофри, Никоилас Клеј, Кетрин Бурман, Корин Редгрејв и Лијам Нисон.
1 Содржина
Волшебникот Мерлин (го игра Вилијамс) му помага на Утер Пендрагон (го игра Бирн) со помош на мечот Екскалибур да ја обедини Англија и тој да биде крал. Но, Утер копнее по жената на неговиот соперник и тоа го води во пропаст. Пред да умре, Утер го набива мечот во камен. Никој не може да го извади мечот освен неговиот законски наследник на престолот. Неколку години подоцна, неговиот син Артур (го игра Тери), кој не знае дека е син на Утер и дека има голема моќ, случајно успева да го извлече мечот од каменот, нешто што претходно не им успева на многу рицари. Со помош на Мерлин, Артур е прогласен за крал на Англија, а потоа тој ја основа Тркалезната маса, собирајќи ги сите чесни англиски витези...
Зик (амт)

Зик (|Siek) — општинска заедница во округот Штормарн, во Шлезвиг-Холштајн, Германија. Седиштето на општинската заедница е во Зик.
Општинската заедница Зик се состои од следниве општини:
# Брак
# Брунсбек
# Хојсдорф
# Зик
# Штапелфелд
Планински пласман на Вуелта а Еспања

Планински пласман на Вуелта а Еспања — второстепен пласман на велосипедската трка Вуелта а Еспања. На овој пласман, бодови се доделуваат на велосипедистите кои први ќе поминат преку планинските врвови. Пласманот бил основан во 1935 година, кога бил освоен од Италијанецот Едоардо Молинар и до 2005 година, предводникот во планинскиот пласман ја носел зелената маичка. Во 2006 година, станала портокалова, а во 2010 година станала бела со сини точки.
Шпанецот Хосе Луис Лагија го освоил овој пласман рекордни пет пати, вклучувајќи три последователни победи. Други велосипедисти кои го освоиле овој пласман три последователни пати се Антонио Суарез, Антонио Кармани, Хулио Хименес, Хосе Марија Хименес, сите Шпанци. Севкупно, Шпанците го имаат освоено овој пласман 47 од 68 пати.
Во 2010 година, Давид Монкутје размислувал за повлекување, но останал и настапил на трката, освојувајќи го неговиот трет последователен планински пласман. Во 2011 година, станал првиот возач кој го освојувал овој пласман четири последователни години.
1 Маичка
Од 2010 година, предводникот на планинскиот пласман ја носи белата маичка со сини точки. Планинската маичка е трета во поредокот на маички, зад маичката на генералниот пласман и бодовниот пласман, но пред онаа на комбинираниот пласман; ова значи дека ако велосипедистите водат во генералниот и планинскиот пласман, велосипедистот ја носи маичката за генералниот пласман, а планинската маичка преоѓа на вториот велосипедист во пласманот.
2 Правила
Организаторите на Вуелта означуваат за кои искачувања ќе се доделуваат бодови и во која категорија ќе бидат. Од 2010 година постојат 5 категории: најмногу бодови носи врвот Алберто Фернандес, највисоката точка на Вуелта.
+ Бодовна распределба
Вид, 1, 2, 3, 4, 5, 6
Врв Алберто Фернандес, 20, 15, 10, 6, 4, 2
Завршница на високо искачување, 15, 10, 6, 4, 2
Прва категорија, 10, 6, 4, 2, 1
Втора категорија, 5, 3, 1
Трета категорија, 3, 2, 1
Ако двајца или повеќе велосипедисти имаат ист број на бодови, велосипедистот кој бил прв на врвот „Алберто Фернандес“ ќе има повисок пласман. Ако ова не го реши проблемот, велосипедистите со најмногу победи на завршници на високи искачувања ќе добијат повисок пласман. Ако и ова не го реши проблемот, велосипедистите со најмногу победи од прва категорија и во другите, ќе добијат повисок пласман. Дури и ако по третата категорија сè уште е нерешено, ќе се искористи поредокот во генералниот пласман.
3 Список на победници
+Победници на планинскиот пласман, Година, Победник, Второпласиран, Третопласиран
1935
1936
1937 - 1940: немало трка
1941
1942
1943 - 1944: немало трка
1945
1946
1947
1948
1949: немало трка
1950
1951 - 1954: немало трка
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
Зелената милја (филм)

Зелената милја (англиски: ''The Green Mile'') — американски филм од 1999 година, во режија на Френк Дарабонт. Главните улоги ги толкуваат: Том Хенкс, Мајкл Кларк Данкан и Дејвис Морс.
1 Содржина
Осудените на смртна казна своето одделение во затворот го нарекуваат „Зелената милја“, поради зелениот линолеум на подот. Пол Еџкомб (го игра Хенкс) е главен чувар на тоа одделение, додека Џон Кофи (го глуми Данкан) е затвореник, кој го чека извршувањето на смртната казна поради убиството на две девојчиња. И покрај извршеното злосторство, Џон е добро воспитан и повеќе делува како невино дете, отколку на криминалец. Наскоро, Пол открива дека Џон има способност да ги излекува затворениците и поради тоа сите се прашуваат, каков човек е тој и дали навистина го извршил злосторството за кое е осуден.
Собата на Марвин

„Собата на Марвин“ (англиски: ''Marvin's Room'') — американски филм од 1996 година, во режија на Џери Закс. Главните улоги ги толкуваат: Мерил Стрип, Роберт де Ниро, Дајан Китон и Леонардо Ди Каприо. Филмот е снимен според истоимената театарска претстава на Скот Мекферсон. За својата улога, Китон ја освоила наградата „Оскар“.
1 Содржина
Филмот прикажува дисфункционално семејство, чии членови повторно се зближуваат по повод една тешка болест. Ли и Беси се сестри кои живеат во различни држави и не разговараат веќе 20 години, откако татко им доживеал мозочен удар. За тоа време, Беси ги негува болниот татко и сенилната тетка Рут. Но, кога Беси се разболува од леукемија, таа мора по секоја цена да ги пронајде Ли и нејзиниот син за да донираат коскена срцевина. За време на престојот кај сестра си, Ли и нејзиниот син хенк се зближуваат со Беси... .
Беовулф (филм од 2007)

Беовулф — американски филм, во режија на Роберт Земекис. Главните улоги ги толкуваат: Реј Винстон, Ентони Хопкинс, Џон Малкович и Анџелина Џоли.
1 Содржина
Дејството на филмот се одвива во Данска, во 507 година. Во волшебната ера се појавува еден бестрашен човек со име Беовулф. Неговата цел е да го спаси Данското кралство од заканата на чудовиштето Грендел, кои долги години ги тероризира жителите на кралството на Хротгард.
Денови на грмотевицата

Денови на грмотевицата (англиски: ''Days of Thunder'') е американски филм од 1990 година, во режија на Тони Скот. Главните улоги ги толкуваат: Том Круз, Роберт Дувал и Никол Кидман.
1 Содржина
Во филмот се прикажува животот на темпераментниот Коул (го игра Круз), кој не може да биде воздржан ниту во текот на трките на НАСКАР, ниту пак во своите односи со околината...
Каревит

Во Вендската митологија Каревит е заштитник на древниот град Харенца на островот Ругија во Балтичко Море. Прикажан сам, неговата гола статуа има глава со две лица, глава од вол на градите и глава на петел на неговиот стомак. Прикажан заедно со Руѓевит, тој има шест глави, четири машки и две женски. Неговите гради означуваат глава на лав.
Озвена

Озвена беше божица на ехото во словенската митологија. Таа е слична на грчката нимфа Ехо.
Нејзината фигура е поврзанa со човечката комуникација и откривањето на дискусии и акции. Како божица на озборувањата, таа не беше во можност да сокрие тајна или приватен разговор. Ако таа не го сака некого, ќе го искриви значењето на неговите зборови. Таа, исто така беше божица на славата, одговорна за раскажувањето на дела на хероите. Кога таа беше во служба на подземниот бог Пекленц, таа го шири врисокот на проколнатите како предупредување за живите.
Ѝ беше кажано да биде придружник на богот Велес.
Зик

Зик (|Siek) — општина во округот Штормарн, во Шлезвиг-Холштајн, Германија. Се наоѓа околу 6 километри југоисточно од Аренсбург и 24 километри североисточно од Хамбург. Општината претставува административно седиште на истоимената општинска заедница.
Пролетната песна на жабите

Пролетната песна на жабите — збирка раскази од канадската писателка Маргарет Етвуд (''Margaret Atwood''), објавена во 2005 година во издание на „Темплум“, како 36 книга во рамките на едицијата Магма. Преводот од англиски јазик е дело на Владимир Јанковски.
1 Технички одлики
Збирката е печатена во мал формат (18 сантиметри), во мек повез и има 149 страници. Книгата е каталогизирана во Народната и универзитетска библиотека Св. „Климент Охридски“ - Скопје и ја носи меѓународната ознака ISBN 9989-902-67-4. Графичкото уредување и дизајн е дело на фирмата „Точка“. На предната корица е наоѓа слика на Жилиен Пако (Julien Pacaud), додека на задната корица е даден кус осврт врз книгата и попис на објавените книги во едицијата „Магма“. Издавањето на книгата било финансиски поддржано од Министерството за култура.
2 Содржина
Збирката „Пролетната песна на жабите“ содржи пет раскази, преземени од збирката на Етвуд: „Јајцето на Синобрадиот“ (''Bluebeard’s egg''), а покрај нив, на крајот од книгата е дадена куса биографија на авторот. Во збирката се застапени следниве раскази:* Изгрејсонце
* Пролетната песна на жабите
* Јајцето на Синобрадиот
* Јадач на грев
* Скарлетен ибис
Урош и Мрњавчеви

Урош и Мрњавчеви (српски: ''Урош и Мрњавчевиһи'') е српска епска, јуначка песна. Песната прв ја запишал Вук Караџиќ, кој ја слушнал од старецот Рашко кој бил родум од Колашин, Херцеговина, а на почетокот на Првото српско востание пребегал во Србија и се населил во селото Сабанти во близината на Крагуевац.
1 Содржина
На Косово, покрај една црква се собрале четири табори - на кралот Волкашин, на деспотот Угљеша, на војводата Гојко и на младиот принц Урош. Тројцата браќа се караат кому да му припадне царството на штотуку умрениот цар, само малиот Урош не зборува ништо. Не можејќи да се договорат, четворицата испраќаат свои гласници во Призрен, кај попот Неделко, кој го причестил и исповедал царот. Гласниците не го наоѓаат попот дома и одат во црквата каде тој држи служба, влегувајќи насилно во неа со коњите. Меѓутоа, попот Неделко им вели дека, иако го исповедал царот, тој не му кажал кој треба да го наследи царството, туку за тоа треба да одат во Прилеп и таму да го прашаат Крале Марко, кој своевремено бил негов ученик. Гласниците одат во Прилеп, му се поклонуваат на Крале Марко и му порачуваат да дојде на Косово Поле за да каже кому да му припадне царството. Тогаш, мајка му Евросима го заколнува Марко да ја каже вистината, зашто подобро е да ја узгуби душата, отколку да лаже. Марко пристигнува на Косово Поле, ги повикува четворицата благородници на утринска служба во црквата и потоа им соопштува дека царството треба да му припадне на Урош, како единствен син на умрениот цар. Тогаш, кралот Волкашин започнува да го брка својот син околу црквата со намера да го заколи, но од црквата се слуша глас кој му порачува на Марко да се скрие внатре. Кралот Волкашин удира со ножот во портата и од неа потечува крв, а тој се покајува, мислејќи дека си го убил синот. Тогаш, гласот од црквата му кажува дека не го повредил синот, туку ангелот божји. Лутиот Волкашин го проколнува Крале Марко до смртта да му служи на турскиот цар, но Урош му дава благослов да стане голем јунак и да стекне голема слава.
Флинс

Флинс е бог на смртта во Вендската митологија.
Исто така, постои голем камен во близина на градот Шпротава во Полска, посветен на Флинс, иако неговата врска со какво било обожавање на Флинс е во голема мера претпоставка. Сепак, Флинс, и каменот и богот, формираат една од темите на истражување на локалниот историски музеј, ''Muzeum Ziemi Szprotawskiej''.
Вариете (филм)

Вариете e италијански филм, во режија на Федерико Фелини, кој е автор и на сценариото. Главните улоги ги толкуваат: Карла дел Поџио, Пепино де Филипо и Џулиета Масина.
1 Содржина
Убавата и амбициозна Лилиета му се придружува на едно патувачко вариете и набргу станува причина за раздор во трупата.
Свила (филм)

Свила e филм, во режија на Франсоа Жирар. Главните улоги ги толкуваат: Алфред Молина, Кира Најтли и Мајкл Пит. Филмот е снимен според книгата „Свила“ на Алесандро Барико.
1 Содржина
Во Јапонија, еден француски трговец со свила се вљубува во една жена и таа љубов целосно ќе му го промени животот.
Борџии (тв серија)

„Борџии“ e телевизиска серија која се прикажувала на каналот „Шоутајм“, од 2011 до 2013 година, во режија на Нил Џордан. Главните улоги ги толкуваат: Џереми Ајронс и Франсоа Арно.
1 Содржина
Дејството на серијата се одвива во Италија, во времето на ренесансата. Во неа се прикажуваат политичките интриги и љубовните авантури на членовите на моќното семејство Борџија, од кои посебно се издвојуваат таткото Родриго Борџија (го игра Ајронс), кој се воздигнува до највисоките позиции и постанува папа Александар VI, како и синот, Чезаре Борџија, кој од младо и невино момче се претвора во бездушен силеџија.
Обложи се на фаворитот

Обложи се на фаворитот е филм во режија на Стефaн Фриерс, со Брус Вилис, Кетрин Зета-Џонс и Ребека Хол во главните улоги.
1 Содржина
Бет Рејмер едвај преживува, работејќи како танчерка на приватни забави. Кога ќе реши да оди во Лас Вегас да работи како келнерка, таа добива поддршка од татко и. Во Лас Вегас, таа го запознава коцкарот Динк, кој ја вработува благодарение на нејзината голема способност да работи со броеви.
Враќањето на монархијата

Враќањето на монархијата е филм, во режија на Мајкл Хофман. Главните улоги ги толкуваат: Роберт Дауни Џуниор, Мег Рајан, Сем Нил, Поли Вокер и Хју Грант.
1 Содржина
Надарениот студент по медицина Роберт Маривел сосема случајно е повикан на дворот на англискиот крал Чарлс Втори. Таму, тој успева да го излечи миленикот на кралот, кучето од расата „кокер шпаниел“ и со тоа ја придобива наклоноста на кралот. Со тоа, неговиот живот на дворот е исполнет со задоволства и успех во работата.
Патување во Италија

Патување во Италија (италијански: ''Viaggio in Italia'') е италијански филм од 1954 година, во режија на Роберто Роселини. Главните улоги ги толкуваат: Ингрид Бергман и Џорџ Сандерс.
1 Содржина
Еден брачен пар патува во Италија, со цел да ја продаде куќата добиена како наследство. Нивниот брак е пред распаѓање и мажот и жената не можат да се поднесат меѓу себе, иако истовремено, двајцата се љубоморни еден кон друг. Додека чекаат купувачи за куќата, жената ги разгледува природните убавини, археолошките наоѓалишта и музеите на Неапол, а мажот се обидува да се забавува низ градот и околината. При посетата на Помпеја, на жената наеднаш и се слошува и таа бара од сопругот да си заминат дома. Меѓутоа, улиците на Неапол се преполнети со луѓе, кои следат една верска процесија, така што двајцата остануваат заглавени во толпата. Тогаш, тие си признаваат дека се сакаат и дека треба да го продолжат заедничкиот живот.
Одлични говорници

Одлични говорници (англиски: ''The Great Debaters'') е американски филм, во режија на Дензел Вашингтон. Главните улоги ги толкуваат: Дензел Вашингтон и Нејт Паркер.
1 Содржина
Контроверзниот професор Мелвин Толсон применува невообичаени и сурови методи на подучување за да го создаде дебатниот тим на колеџот “Вили” во Тексас, во 1930-тите. Клучниот момент во однесувањето на студентите настапува кога нивниот дебатен тим ќе треба да му се спротивстави на националниот шампион, дебатниот тим на универзитетот Харвард.
Исповеди на опасниот ум

Исповеди на опасниот ум (англиски: ''Confessions of a Dangerous Mind'') е американски филм од 2002 година, во режија на Џорџ Клуни. Главните улоги ги толкуваат: Сем Роквел, Џорџ Клуни и Дру Баримор.
1 Содржина
Филмот претставува приказна за двојниот живот на еден легендарен шоумен, кој подоцна работел како телевизиски продуцент, додека ноќе бил убиец на ЦИА. Имено, Чак Берис тврди во своите мемоари дека кога бил на врвот од својата телевизиска кариера, бил регрутиран од ЦИА и обучен за таен агент.
Ангелски шепот

Ангелски шепот е филм во режија на Ник Хам, со Поли Вокер, Винсент Перес, Франко Неро и Пенелопе Круз во главните улоги.
1 Содржина
Дејството на филмот се одвива во 1930-тите. Мерли Ловел ненадејно ја напушта Ирска поради притисокот од нејзиниот свршеник, кој е ирски политички активист. Таа заминува во Шпанија, каде работи како гувернанта во тогашното најмоќно семејство, што не претставува најсреќен избор во периодот на владеење на диктаторот Франко.
Новиот свет (филм)

Новиот Свет e американски филм, во режија на Теренс Малик. Главните улоги ги толкуваат: Колин Фарел, Кристофер Пламер и Кристијан Бејл.
1 Содржина
Дејството на филмот се одвива во 1607 година. Една англиска експедиција пристигнува на територијата на денешната државата Вирџинија во САД. Ќерката на индијанскиот главатар, Покахонтас се вљубува во капетанот Џон Смит и, водена од љубовта, одлучува да го напушти своето племе, се покрстува и животот го продолжува во Англија.
Неофицијална истрага

Неофицијална истрага е американски филм, во режија на Гавин Худ. Главните улоги ги толкуваат: Џејк Гиленхал, Рис Витерспун, Мерил Стрип и Алан Аркин.
1 Содржина
Египќанецот Алвар ел Ибрахими е осомничен за тероризам и исчезнува на летот од Јужна Африка до Вашингтон. Неговата сопруга, Американката Изабела, патува во Вашингтон за да ја открие причината за неговото исчезнување. Во меѓувреме, под надзор на американската влада, скриен во таен затвор, надвор од САД, аналитичарот на ЦИА, Даглас Фримен е принуден да ја преиспита својата задача, кога станува соучесник во свирепата процедура за испитување на ел Ибрахими.
Црниот Италијанец

Црниот Италијанец (|Homie Spumoni) е американски филм, во режија на Мајк Цероун. Главните улоги ги толкуваат: Вупи Голдберг, Доналд Фејсон и Џејми-Лин Сајглер.
1 Содржина
Афроамериканецот Ренато целиот живот го поминал во италијанско семејство во САД и не знае дека е Црнец. Бидејќи отсекогаш бил поинаков од другите припадници на семејството, посакува да го дознае своето вистинско потекло. Еден ден, животот
целосно ќе му се измени кога ќе се појават неговите вистински родители.
Зирнитра

Во Вендската митологија, Зирнитра или Зир е црн словенски змеј и бог на магијата. Сликата на Зирнитра беше ставена на вендското знаме кога Вендите се бореа против Саксонците. Зирнитра буквално значи "областен за магии". ''Росводиз'' е второто име на Зирнитра.
Висока мода (филм)

Висока мода (француски: ''Pret-a-Porte'') — американски филм од 1994 година, во режија на Роберт Алтман, кој е автор и на сценариото, заедно со Барбара Шулгасер. Главните улоги ги толкуваат: Марчело Мастројани, Софија Лорен, Џулија Робертс, Ким Бејсингер, Тим Робинс, Руперт Еверет, Жан-Пјер Касел, Кјара Мастројани, Анук Еме, Роси де Палма, Форест Витекер, Трејси Алман, Линда Хант. Исто така, во филмот се појавуваат и Хари Белафонте, Шер и многу познати лица од светот на модата. Филмот, кој во САД се прикажувал со насловот „Готово за носење“ (''Ready to Wear''), бил номиниран за наградата „Златен глобус“ во две категории.
1 Содржина
Дејството на филмот се одвива во Париз, за време на една од двете годишни модни ревии, на која се собира целата елита од светот на модата: модни творци, манекенки, новинари, менаџери. Модната ревија се пренесува во живо, а неуморната новинарка Кити Потер (ја игра Бејсингер) секогаш е во центарот на настаните. Пред да почне ревијата, наеднаш умира претседателот на Здружението на модните творци, Оливие де ла Фонтен (го игра Касел), а полицијата мисли дека тој е убиен. И додека неговата вдовица Изабел (ја игра Лорен) тагува по него, кришум, на модната ревија се појавува Серџо, т.е. Сергеј (го игра Марчело Мастројани), нејзиниот прв маж, кој побегнал во СССР и целиот живот го поминал таму. Истовремено, двајца модни новинари (ги играат Робинс и Робертс) остануваат без својот багаж и мора да ја пропуштат модната ревија, а времето го поминуваат затворени во хотелската соба. Во меѓувреме, познатиот моден творец Симон Ловентал (ја игра Еме) дознава дека нејзиниот син (го игра Еверет) ја продал семејната фирма на некој богат стопанственик од Тексас, така што таа е принудена да дизајнира каубојски чизми. Додека трае ревијата се случуваат бројни сплетки, љубовни афери, озборувања, итн. На крајот се утврдува дека Оливие де ла Фонтен не бил убиен, туку умрел случајно, на двајцата новинари им пристигнува багажот така што можат да ја напуштат хотелската соба, а модната ревија завршува така што Симон Ловентал ги испраќа своите манекенки сосема голи да шетаат по модната писта.
Трошка надеж

Трошка надеж e филм за тајниот агент Џејмс Бонд, во режија на Марк Форстер. Главните улоги ги толкуваат: Даниел Крејг, Олга Кириленко, Џуди Денч и Џефри Рајт.
1 Содржина
Агентот 007 ја следи трагата на одговорните за убиството на неговата поранешна љубов. Во потрага по вистината, тој оди во Австрија, Италија, Јужна Америка и на Хаити. Случајот со замена на идентитетот го насочува 007 кон убавата, но опасна жена, која поради свои лични причини го гони непријателот на 007, можниот член на една тајна организација, Доминик Грин.
Блекторн

Блекторн (англиски: ''Blackthorn'') е филм од 2011 година, во режија на Матео Гил. Главните улоги ги толкуваат: Сем Шепард, Едуардо Нориега и Стивен Реј. Филмот „Блекторн“ освоил повеќе награди, меѓу кои и „ГОЈА“ во 2012 година, во категориите за најдобар снимател, најдобри костими и продукциски дизајн, како и наградата на Здружението на шпанските филмски критичари..
1 Содржина
Буч Кесиди, под името Џејмс Блекторн (го глуми Шепард) живее мирен живот во едно зафрлено село во Боливија. Пред да умре, тој сака да си го види семејството и затоа тргнува на пат за дома. Меѓутоа, средбата со еден амбициозен и млад криминалец му ги менува плановите и тој започнува авантура како во деновите кога работел заедно со Санденс Кид.
Коко Шанел (филм)

Коко Шанел e филм, во режија на Кристијан Дугај. Главните улоги ги толкуваат: Ширли Меклејн и Барбара Бобулова.
1 Содржина
Дејството на филмот се одвива во Франција, во 1950 година. Младата Коко Шанел (ја играат Барбара Бобулова и Ширли Меклејн) расте во католичко сиропиталиште и притоа не сонува дека нејзиниот живот ќе се претвори во епска приказна, исполнета со страсни љубовни врски и дека ќе стане икона на модниот свет.
Бојата на пурпурот

Бојата на пурпурот е американски филм, во режија на Стивен Спилберг. Главните улоги ги толкуваат: Вупи Голдберг, Дени Гловер и Опра Винфри.
1 Содржина
Дејството на филмот се одвива во првите децении на 19 век и го прикажува животот на црната девојка Сили. На почетокот од филмот, таа има 14 години и е бремена од својот татко. Потоа следува приказ на нејзиниот живот во следните 30 години.
Тритау (амт)

Тритау (|Trittau) — општинска заедница во округот Штормарн, во Шлезвиг-Холштајн, Германија. Седиштето на општинската заедница е во Тритау.
Општинската заедница се состои од следниве општини:
# Гранде
# Гренволд
# Гросензе
# Хамфелде
# Хоенфелде
# Кетел
# Литјензе
# Раусдорф
# Тритау
# Вицхафе
Последниот самурај

Последниот самурај (англиски: ''The Last Samurai'') — американски филм од 2003 година, во режија на Едвард Цвик. Главните улоги ги толкуваат: Том Круз, Кен Ватанабе, Шин Којамада, Масато Харада и Сеизо Фукумото. Филмот бил номиниран за наградата „Оскар“ во четири категории и за наградата „Златен глобус“ во три категории.
1 Содржина
Дејството на филмот се одвива во Јапонија, во 1870 година. Американскиот воен капетан Нејтан Алгрен е изнајмен од јапонскиот цар за да ја обучи јапонската армија во духот на западните армии. Императорот сака да воведе реформи во земјата и да ја приближи до Западот при што сака да ги искорени самураите. Алгрен е воодушевен од самураите и се наоѓа растргнат меѓу два света, воден само од чувството за чест. Набргу и тој започнува да ги изучува самурајските вештини.
Слатки шеснаесет

Слатки шеснаесет (англиски: ''Sweet Sixteen'') е британски филм од 2002 година, во режија на Кен Лоуч. Главните улоги ги толкуваат: Мартин Компстон, Анмари Фултон и Мишел Култер. На Канскиот филмски фестивал, филмот бил добитник на „Златна палма“ за најдобро сценарио.
1 Содржина
Лиам има петнаесет години и заедно со најдобриот другар Пинбол, продава шверцувани цигари по баровите, со цел да заработи некоја пара. Мајка му, Џин е затворена поради трговија со дрога, иако вистинскиот виновник е неговиот очув, Стан. Неговата сестра, Шантел живее посебно, заедно со нејзиното бебе, Калум и не сака да комуницира со мајката, поради нејзиното криминално однесување. Лиам, заедно со дедо му и со очувот одат во затворот за да ја посетат мајка му, а Стан го принудува да прошверцува една пратка со дрога. Лијам одбива да го направи тоа, поради што е брутално претепан од Стан.
За да му се одмазди, тој ја краде дрогата што ја чува Стан, а освен тоа, го пријавува и во полиција. Потоа, заедно со Пинбол, започнува да ја продава дрогата и така заработува доволно пари. Со намера да започне нов живот и да ја направи мајка си среќна, тој купува камп-куќичка, но еден ден, некој ја запалува куќичката. Лијам полека напредува во трговијата со дрога и го привлекува вниманието на големиот криминалец, господинот Даглас, така што мора да работи за него. Притоа, тој воспоставува добра организација за продажба на дрогата, злоупотребувајќи ги своите другари, кои продаваат пица. Неговиот шеф, г-н Даглас му нуди на Лиам стан, под услов тој да го ликвидира Пинбол, кој претходно го краде и го уништува автомобилот на г-н Даглас. Лиам го посетува Пинбол и меѓу нив започнува расправа при што Пинбол му кажува дека тој ја запалил камп-куќичката. Лиам го добива новито стан и организира забава, но и покрај неговата желба, сестрата и мајката не можат да се смират, така што мајка му се враќа кај Стан. Лиам оди таму и ја наговара да се врати, а по расправата со Стан, Лиам го прободува со нож.
И други приказни

И други приказни (бугарски: ''И други истории'') — збирка раскази на бугарскиот писател Георги Господинов од 2001 година, во издание на „ЖАНЕТ-45“ од Пловдив. На македонски јазик, збирката е објавена во 2006 година во издание на „Темплум“, како 44 книга во рамките на едицијата „Магма“. Преводот од бугарски јазик е дело на Никола Маџиров.
1 Технички одлики
Збирката е печатена во мал формат (18 сантиметри), во мек повез и има 123 страници. Книгата е каталогизирана во Народната и универзитетска библиотека Св. „Климент Охридски“ - Скопје и ја носи меѓународната ознака ISBN 9989-902-82-8. Графичкото уредување и дизајн е дело на фирмата „Точка“. На предната корица е наоѓа слика на Ман Реј, додека на задната корица е даден кус осврт врз книгата и попис на објавените книги во едицијата „Магма“.
2 Содржина
Збирката „И други приказни“ содржи 21 расказ, а покрај нив, на крајот од книгата е дадена куса биографија на авторот. Во збирката се застапени следниве раскази:* Осмата ноќ
* Човекот со многуте имиња
* Први чекори
* Една втора приказна
* Приказна од железничката станица
* Кристин кој мавта од возот
* Мува во писоарот
* За вкусот на имињата
* За крадењето приказни
* Задоцнетиот подарок
* Л.
* Божикната душа на едно прасе
* Кошмарот на една дама
* Третиот
* Божури и незаборавки
* Слепата Вајша
* Жива душа
* Ковањето на бугарската обетка
* Белите гаќи на приказната
* Последна приказна за 90-те
* Гаустин
Пенелопе Икс

Пенелопе Икс е музичко-сценско дело (мјузикл) на Никола Коџабашија и групата „Фолтин“. Режисер на проектот е Миа Тајл Халве, Мирослав Масин бил задолжен за визуализација на претставата, Венко Андоновски бил раскажувач, а Игор Иванов Изи бил задолжен за светлосните ефекти. Главните улоги во претставата ги играат: Срѓан Јаниќиевиќ, Весна Ѓиновска-Илкова, Адем Карага, Николина Јанвеска, Андријана Јаневска, Јовица Михајловски, Лидија Кочовска, Зоки Џубокс, Надежда Рубен, Милан Тоциновски итн.
Млади и невини

Млади и невини (англиски: ''Young and Innocent'') е британски филм од 1937 година, во режија на Алфред Хичкок (''Alfred Hitchcock''), а по сценарио на Џозефин Теј (''Josephine Tey'') и Чарлс Бенет (''Charles Bennett''). Главните улоги ги толкуваат: Нова Пилбим (''Nova Pilbeam''), Дерик Де Марни (''Derrick De Marney'') и Едвард Ригби (''Edward Rigby'').
1 Содржина
Една филмска ѕвезда е најдена мртва на плажа и за убиството е обвинет Роберт (го игра де Марни). За време на полициското сослушување, тој се онесвестува при што му помага Ерика (ја игра Пилбим), ќерката на шефот на полицијата. Подоцна, Роберт успева да побегне и ја убедува Ерика да му помогне да докаже дека тој не е убиецот. Ерика му помага да се скрие од полицијата, а потоа заедно го бараат скитникот Вил (го глуми Ригби), кој го поседува клучниот доказ за невиноста на Роберт - неговиот мантил. Полицијата дознава дека Ерика му помага на осомничениот и за да ја заштити, Роберт се предава. Скитникот Вил се сеќава дека мантилот му го дал еден човек кој често трепка со очите и тој и Ерика одат да го најдат во хотелот „Гранд“. Таму, убиецот е откриен, со што Роберт докажува дека е невин.
Тритау

Тритау (|Trittau) — општина во округот Штормарн, во Шлезвиг-Холштајн, Германија. Се наоѓа на 30 километри источно од Хамбург. Општината претставува административно седиште на истоимената општинска заедница.
1 Географија
Тритау се наоѓа близу шумата Ханхајде. Реки во близина на Тритау се Ауе и Биле.
2 Историја
Селото Тритау потекнува од век. Било првпат споменато во 1239 година. Во тие времиња се наоѓало во близина на трговските патишта помеѓу Хамбург и Либек.
Тогаш, селото се делело на два дела, едниот составен од Сасите (Грос-Тритау), а другиот од Вагрите (Клајн-Тритау). Во 1326 година бил изграден замок за одбрана на областа и трговските патишта против витезите Скарпенберг од соседниот замок Линау.
Ивица Брчиоски

Ивица Брчиоски - рок-гитарист, член на групата „Ареа“.
1 Животопис
Ивица Брчиоски е роден во Гостивар каде на прославата на матурата ја запознал Ружица Милошеска. Тогаш започнала нивната долга врска, која подоцна ја озакониле со брак. Двајцата ја имаат ќерката Елена. Покрај музичката кариера, во текот на 10 години, Ивица работел во Основниот суд во Гостивар.
Пела (музичка група)

Пела е вокален квартет од Љубљана, Словенија.
Вокалниот квартет „Пела“ е основан во Љубљана, во 2004 година. Составот негува стари народни македонски и словенечки песни. Во групата членуваат: Љубен Димкароски, по чија иницијатива е основан квартетот, Мајда Кушар-Педирец, Метода Потолски-Кошир и Весна Младенова. Групата одржала повеќе од 300 концерти во Словенија, Хрватска, Србија, Италија, Австрија, Шпанија, Англија, Грција, Албанија и Македонија. Објавила неколку албуми со македонски и словенечки народи песни.
Авалон продукција

Авалон продукција — македонска продукциска и дискографска куќа, основана во 1993 година од страна на браќата Бобан и Даниел Милошески.
1 Историја
Во 2014 година, еден од основачите на „Авалон продукција“, Даниел Милошески ненадејно починал
2 Организација на концерти
Првиот концерт во организирале на Авалон продукција се одржал во 1993 година во Куршумли ан, во Скопје, а потоа организирале поголем број концерти во Скопје, Загреб и Белград Боб Дилан (Bob Dylan), Продиџи (The Prodigy), Ваја кон диос (Vaya Con Dios), Карлос Сантана (Santana), Фејтлес (Faithless), Ванеса Меј (Vanesa Mae), Паблик Енеми (Public Enemy), Лени Кравиц (Lenny Kravitz), Џамирокваи (Jamiroquai), Били Ајдол (Billy Idol), Симпли ред (Simply Red), Пет шоп бојс (Pet Shop Boys), Дјуран дјуран (Duran Duran), Симпл мајндс (Simple Minds), Џо Кокер (Joe Cocker), Ејми Вајнхаус (Amy Winehouse), Пинк (Pink), Џеси Џеј (Jessie J), 50 сент (50 Cent), Џејмс Блант (James Blunt), Roisin Murphy, Таркан (Tarkan), Hurts, Моби (Moby), Масив атак (Massive Attack), Underwolrd, Молоко (Moloko), Орбитал (Orbital), Stereo MC’s, Кошин (Kosheen), Gus Gus, Example, Thievery Corporation, Брајан Фери (Brian Ferry), Џорџ Бенсон (George Benson), Дејвид Бирн (David Byrne), Dianna Krall, Дејвид Силвијан (David Sylvian), Darkness, Систерс оф мерси (Sisters of Mercy), Калт (The Cult), Placebo, Фејт но мор (Faith No More), Грин деј (Green Day), Роџер Санчес (Roger Sanchez), Боб Синклер (Bob Sinclair), Eric Pridz, Карл Кокс (Carl Cox), Пол Оукенфолд (Paul Oakenfold), Paul Van Dyk, Тиесто (Tiesto), Дејвид Гета (David Guetta), Zaz, Ugly Kid Joe, ПИЛ (PIL), Guano Apes, The Horrors, Ајрон мејден (Iron Maiden), Slash, Deer Purple, Whitesnake, Judas Priest, ZZ Top, Ozzy Ozbourne, Machinehead, Apocaliptica, Paradise Lost, Satiricon, Black Label Society, Napalm Death, Партибрејкерс, Ѓорѓе Балашевиќ, Ареа, Тоше Проески, Леб и сол, Нокаут, Каролина Гочева, итн.
Словенечки брег

Словенечки брег или Словенечка ривиера (|Slovenska obala) — крајбрежното подрачје на Словенија, сместен покрај Трстјанскиот Залив на Јадранско Море. Таа е дел од полуостровот Истра и нејзината должина изнесува 46,6 км. Подрачјето се состои од градовите Копер, Пиран и Изола.
1 Географија
Крајбрежјето на словенија се протега долж дел од полуостровот Истра и спаѓа во Крајбрежно-крашкиот статистички регион и во историската област на словенечкото крајбрежје. Се граничи со Италија на север, и со Хрватска на југ. Најсеверна точка е местото Дебели Ртич во Коперски Залив; а најјужна точка е селото Сечоле во Пиранскиот Залив.
Подрачјето опфаќа 13 населби, поделени на следниве општини:
*Општина Копер со Анкаран и Бертоки.
*Општина Изола со Добрава и Јагодје.
*Општина Пиран со Фиеса, Луција, Парецаг, Порторож, Сеча и Сечовље.
2 Сообраќај
Крајбрежјето се состои од пристаништата Копер, Пиран, Луција и Порторож. Железничката станица во Копер е завршеток на релацијата Дивача-Копер, и аеродромот Порторож е сместен близу Сечовле и хрватската граница. Главни патишта овде се патот 111, кој се приклучува на автопатот А-1 (до Љубљана и Марибор) кај Копер.
3 Поврзано
* Коперски Залив
* Пирански Залив
* Приморска
* Истра
Револушн фестивал

Револушн фестивал е музички фестивал што се одржува во Куманово.
За првпат, фестивалот се одржал во јуни 2013 година, кога биле присутни 4 000 гледачи. Второто издание се одржало од 29 до 30 август 2014 година, во клубот „Касапски круг“, а настапиле: ''Суперхикс'', ''ТВ Рејџ'', ''Никифор'', ''Арго'', ''Герила'', ''СИЗ'' и ''Конкеринг лајон''.
Ружица Милошеска Брчиоска

Ружица Милошеска Брчиоска (р. во ) — македонска поп-рок пејачка, членка на групата „Ареа“.
1 Животопис
Ружица Милошеска е родена во Гостивар, каде на прославата на матурата го запознала Ивица Брчиоски и оттогаш започнала нивната долга врска, која подоцна била крунисана со брак. Двајцата ја имаат ќерката Елена. Ружица работи како електроинженер во ЕЛЕМ.
Таа се јавува како текстописец на песни од следните албуми на Каролина Гочева:*''Јас имам песна'' (2000)
*''Зошто сонот има крај'' (2001)
*''Најубави песни'' (2012)
Љубен Димкароски

Љубен Димкароски (, - Прилеп, ), — македонско-словенечки академски музичар, поет и сликар.
1 Животопис
Љубен Димкароски е роден во Прилеп.
2 Музичко творештво
Димкароски е член е на Операта и балетот при „Словенско народно гледалишче“ од Љубљана. Како трубач, настапувал со повеќе симфониски и камерни оркестри и камерни групи, во придружба на пијано и оргули. Исто така, тој свири и на неандерталско свирче (копија на експонат направен од бутна коска на пештерска мечка со две-три дупчиња). Веќе 20 години се занимава и со хорско диригирање. Во областа на народната музика, тој најпрвин го оновал оркестарот „Струна“, кој постоел седум години и издал два албума: „Ритамот и звуците на Македонија“ и „Јасно сонце“. Во 2004 година, во Љубљана го формирал вокалниот квартет „Пела“, кој негува стари народни македонски и словенечки песни. Тој е иницијатор на прилепскиот фестивал „Маркукуле“.
3 Поетско творештво
Димкароски е автор на збирките поезија: „Македониум“, „Чекор поблиску“ и „Пела и Македонија“. Исто така, тој е и автор на стихозбирка со 150 македонски бисери.
4 Сликарско творештво
Димкароски се занимавали со сликарство. Тој собирал камчиња од разни места и ги обработувал во различни форми при што изработил над 200 такви уметнички минијатури. Димкароски имал одржано над 40 самостојни изложби со своите слики и минијатури.
5 Награди и признанија
Димкароски е добитник на повеќе награди, меѓу кои и втората награда како трубач-солист на меѓународниот натпревар во Анкона, одржан во 1979 година, како и Југословенската награда за млади музичари, во Загреб, во 1979 година. Во 2006 година, градот Прилеп го наградил за животен придонес во културата.
Ристе Пандев

Ристе Пандев (р. 25 јануари 1994) — македонски атлетичар.
1 Резултати
Пандев е роден на 25 јануари 1994 г. во с. Ново Коњарево, Струмичко.
Во дисциплината спринт на 60 метри, личен рекорд на Пандев е 6,86 секунди.
2 Меѓународни настапи
На Европското првенство во атлетика, одржано во Цирих, во август 2014 година, Пандев го освоил 29 место во квалификациите на трката на 200 метри. Тој настапил во првата квалификациона група, каде бил осми (последен), со време од 21,96 секунди, т.е. за 31 стотинка послабо од неговиот личен рекорд, истрчан во јули 2014.
Во март 2015 година, Пандев ја претставувал Македонија на Европското атлетско првенство во сала, кое се одржало во Прага, каде настапил на трката на 60 метри.
Христина Ристеска

Христина Ристеска — македонска атлетичарка.
1 Резултати
Во дисциплината 400 метри, личен рекорд на Ристеска е 57,47 секунди.
2 Меѓународни настапи
На Европското првенство во атлетика, одржано во Цирих, во август 2014 година, Ристеска го освоила последното место во квалификациите на трката на 400 метри, со време од 57,47 секунди, што било нејзино најдобро време.
Во март 2015 година, Ристеска ја претставувала Македонија на Европското атлетско првенство во сала, кое се одржало во Прага, каде настапила на трката на 400 метри.
Поетска ноќ во Велестово

Поетска ноќ во Велестово е поетски фестивал што се одржува во охридското село Велестово. Организатор на манифестацијата е Славе Ѓорго Димоски.
1 Поетска ноќ во Велестово 2014
Фестивалот траел од 15 до 18 август 2014 година и на него учествувале десетина поети критичари и уметници од Македонија, Ирска, Словенија и Црна Гора. Ова издание било посветено на творештвото на Катица Ќулавкова. За неа збрувал Владимир Мартиновски, а нејзина поезија читале членовите на аматерската театарска група „Аматер“ од Охрид. Исто така, била претставена поезијата на Патрик Котер од Ирска, Тања Бакиќ од Црна Гора, Зоран Јакимоски од Македонија и Барбара Погачник од Словенија. Во рамките на манифестацијата се одржала и изложба на членовите на “АРТерија” од Охрид, како и промоција на три поетски книги во издание на „ПНВ публикации“ од Скопје.
Кирил Мицковски

Кирил Мицковски — македонски пејач и композитор на народни и новосоздадени песни.
1 Песни
Кирил Мицковски напишал повеќе песни, како:* Цел ден стоиш несте на чардакот (заедно со Наско Џорлев)
* Кога стигнав во туѓина (заедно со Наско Џорлев)
* Дебрца песна запеа (заедно со Наско Џорлев)
2 Дискографија
* Kiril Mickovski, ''Cel den stoiš neste na čardakot'', Šumadija, EP-6016.
Источен Холштајн

Источен Холштајн (|Ostholstein) — округ во сојузната покраина Шлезвиг-Холштајн, Германија. Се граничи со (од југозапад надесно) окрузите Штормарн, Зегеберг и Плен, Балтичкото Море и слободниот град Либек.
1 Историја
Округот бил основан во 1970 година со спојување на поранешните окрузи Ојтин и Олденбург во Холштајн. Овие поранешни окрузи имале различна историја.
Округот Ојтин произлегол од кнежевството, а подоцна Регион Либек, кое пак произлегло од секуларизираната кнежевска епископија Либек. Во 1803 година станало енклава на Војводството Олденбург (кое нема никаква врска со холштајнскиот град Олденбург). Во 1937 година бил предаден на Прусија како округ Ојтин во рамките на пруската Покраина Шлезвиг-Холштајн.
Регионот Олденбург бил дел од Војводството Холштајн. Во 1864 година, Холштајн станал дел од Прусија, по што наскоро бил создаден округот Олденбург во Холштајн.
2 Географија
Округот се состои од полуостровот Вагрија, полуостров помеѓу Либечкиот и Килскиот Залив, островот Фемарн, источниот дел на областа наречена Холштајнска Швајцарија и северните предградија на Либек.
Холштајнска Швајцарија е област со бројни езера и пошумени ридови, која е поделена со соседниот округ Плен. Бунгсберг, иако со само 168 метри н.в., е највисоката точка во Шлезвиг-Холштајн. Островот Фемарн е третиот најголем остров во Германија. Од 1963 година е поврзан за копното со висечки мост.
3 Грб
Грбот прикажува:
4 Градови и општини
Слободни градови Слободни општини
Општински заедници
<sup>1</sup>седиште на општинската заедница